
COMUNICAT DE PRESĂ
privind aprobarea Regulamentului pentru racordarea la sistemul de distribuție 
a gazelor naturale

În contextul evoluțiilor cadrului legislativ național, ANRE se află într-un proces de actualizare şi revizuire a cadrului legal necesar desfășurării activităților în sectorul gazelor naturale şi este necesară iniţierea demersurilor privind crearea noului cadru de reglementare privind racordarea la sistemul de distribuţie a gazelor naturale.

Astfel, în concordanţă cu obiectivele prevăzute în programul de reglementări privind dezvoltarea unui cadru de reglementare orientat către consumator, prin Ordinul nr. 32/2017, Comitetul de reglementare al ANRE a aprobat în ședința de astăzi, 25.04.2017, Regulamentul pentru racordarea la sistemul de distribuție a gazelor naturale. 

[bookmark: _GoBack]Regulamentul stabilește etapele şi condițiile de racordare a solicitanților la sistemul de distribuţie a gazelor naturale, printr-un proces unitar, transparent și nediscriminatoriu și se aplică de către operatorii sistemelor de distribuție a gazelor naturale, de operatorii economici autorizați de ANRE în relația cu solicitanții care doresc racordarea la sistemul de distribuție a gazelor naturale sau modificarea instalației de racordare, precum și de verificatorii de proiecte atestați ANRE care doresc să verifice documentațiile tehnice/proiectele tehnice aferente racordării, extinderii și/sau a redimensionării obiectivelor/conductelor de distribuție a gazelor naturale, după caz.

Prin emiterea acestui Regulament s-a urmărit:
· reducerea timpului de realizare și de punere în funcțiune a racordării la sistemul de distribuție a gazelor naturale;
· reducerea costului racordării și de realizare a extinderii și/sau redimensionării obiectivelor/conductelor de distribuție a gazelor naturale prin prisma introducerii competiției între operatorii economici autorizați ANRE, aleși de solicitanți;
· posibilitatea depunerii și/sau transmiterii cererii de racordare și a documentelor atașate prin e-mail, fax, poștă sau personal la sediul operatorului sistemului de distribuție a gazelor naturale;
· monitorizarea de către ANRE a activității operatorilor de distribuție a gazelor naturale, a operatorilor economici autorizați ANRE precum și a verificatorilor de proiecte atestați ANRE care prestează în cadrul procesului de racordare la sistemul de distribuție a gazelor naturale etc.

Regulamentul permite creșterea competitivității în ceea ce privește modul de realizare a racordării, a extinderii și/sau redimensionării obiectivelor/conductelor de distribuție a gazelor naturale prin reducerea timpilor de realizare. Acesta instituie posibilitatea realizării activităților de proiectare și execuție a lucrărilor din sistemul de distribuție a gazelor naturale prin intermediul operatorilor economici autorizați ANRE, precum și de verificare a documentațiilor tehnice/proiectelor tehnice de verificatori de proiecte atestați ANRE, în regim concurențial, fără o limitare a accesului pe piața a acestor tipuri de lucrări.

Regulamentul privind racordarea la sistemul de distribuție a gazelor naturale va intra în vigoare la data abrogării dispozițiilor privind racordarea la sistemul de distribuție a gazelor naturale prevăzute în Hotărârea Guvernului nr. 1043/2004 pentru aprobarea Regulamentului privind accesul la Sistemul național de transport al gazelor naturale, a Regulamentului privind accesul la sistemele de distribuție a gazelor naturale și a Regulamentului privind accesul la conductele de alimentare din amonte, cu modificările și completările ulterioare

București, 25.04.2017
Str. Constantin Nacu, nr. 3, Sector 2, Bucureşti, Cod poştal: 020995
	Tel: (021) 327 8100. Fax: (021) 312 4365. E-mail: anre@anre.ro. Web: www.anre.ro	
2

image1.png




image2.png




